II 
5. Nomina nova nominibus bis vel pluries in diverse 
sensu occurrentibus nunquam substituere volui, quoniam 
nescio, nonne serius ab aliis hae correctiones jam propositae 
sint. Solum e priori tatis jure evidente in nonnullis casibus 
nomina neglecta restitui, etsi recentiora usu fere universali 
confirmata sint. Certe Auctor, qui primus novum genus e 
characteribus sufficientibus ab alio separavit et rite nuncupavit, 
jure gaudet, ut sua denominatio praeferatur recentiori ex 
iisdem characteribus constitutae. (Conferatur ex. gr. genus 
nr. 7693: Pneumaria Hill [1769] cum 6, vel nr. 2097 
Pallavicinius Gray [1821] cum 10 synonymis posterio- 
ribus, etc.) 
6. Divisio plantarum in classes primum a Linnaeo 
(1751 in Phil. bot. et 1764 in Ord. plant.) iudicata, a 
Bartling in formam magis scientificam redacta et ab 
Endlicher emendata fundamentum conspectus mihi praebet! 
In classe Algarum systemate Kützingiano (ut completissimo) 
usus sum ad inserendas recentiores observationes , etsi alia 
systemata , ex. gr. Harveyanum etc. praeferenda videantur, 
— in classe Lichenum Fries potissimum et Korber, in 
classe Fungor um Fries et Montagne, in classe Hepaticarum 
Nees ab Esenbeck, in classe Muscorum C. Müller, in 
classe Filicum F£e et Presl, in classe Enantioblastarum 
Kunth, in classe Spadiciflorarum Schott, in reliquis 
plerumque Endlicher fundamenta suppeditarunt. 
7. De limitibus generum vel de quaestione, qualis 
characterum complexus nomine generico dignus sit, sententiäe 
Auctorum longe discrepant. Exempla sint genera Reichen* 
baeniana Alsinearum, vel Klotzschiana Begoniacearum multa- 
que alia. In enumeratione mea vix consequenter certas 
regulas adhibere potui, sed plerumque Auctores monographia- 
rum optimarum (mihi visarum), vel recentissimarum et cora- 
pletissimarum secutus sum. 
8. Numerus 12908 nominum genericorum numerum verum 
generum ad finem anni 1858 cognitorum non refert: formas 
